**ณัฐเดช วชิรรัตนวงศ์** (เกิด 9 ตุลาคม พ.ศ. 2530) ชื่อเล่น **โบ๊ท** เป็นโปรโมเตอร์มวยไทย ซึ่งเป็นบุตรชายของวิรัตน์ วชิรรัตนวงศ์ โปรโมเตอร์แห่งสนามมวยเวทีลุมพินี ณัฐเดชมีผลงานการจัดคู่มวยในศึกใหญ่หลายรายการ และเป็นที่ยอมรับของผู้ชม เขาเป็นผู้ดูแลการฝึกซ้อมของนักมวยไทยที่ค่ายไก่ย่างห้าดาว รวมถึงได้รับมอบหมายจาก ดร.พงษ์ วิเศษไพฑูรย์ ให้เป็นผู้ดูแลรายการศึกมวยดีวิถีไทย ทางช่อง 11 และในวันที่ 1 มกราคม พ.ศ. 2556 ทางผู้บริหารของเวทีมวยราชดำเนินได้แต่งตั้งให้ณัฐเดช วชิรรัตนวงศ์ ได้เป็นโปรโมเตอร์อย่างเป็นทางการ ขณะมีอายุได้ 25 ปี นับเป็นโปรโมเตอร์ที่มีอายุน้อยที่สุด ซึ่งเขาได้เตรียมจัดการแข่งขันรายการศึกเพชรวิเศษขึ้นในวันที่ 7 กุมภาพันธ์ โดยมีคู่มวยอย่างสมรักษ์ คำสิงห์ และจอมโหด เกียรติอดิศักดิ์ โคจรมาพบกันเป็นครั้งที่สอง

ประวัติ
-------

ณัฐเดช วชิรรัตนวงศ์ เป็นบุตรชายแท้ ๆ โดยสายเลือดของวิรัตน์ วชิรรัตนวงศ์ กับภาวิณี วชิรรัตนวงศ์ และมีน้องสาวชื่อ ฐานิต เขาติดตามพ่อของเขาเข้าสนามมวยและมีความชื่นชอบในมวยไทยตั้งแต่เด็ก ในภายหลัง ณัฐเดชก็ได้สำเร็จการศึกษามัธยมจาก โรงเรียนเซนต์คาเบรียล ระดับอุดมศึกษาจาก มหาวิทยาลัยอัสสัมชัญ และครั้งหนึ่ง เขายังเคยเป็นผู้เสนอแนวคิดให้มีการแข่งขันมวยไทยแบบสองรุมหนึ่ง โดยจัดให้แสนชัย ส.คิงสตาร์ พบกับคู่ชกอย่างเพชรบุญชู เอฟ.เอ.กรุ๊ป กับสะเก็ดดาว เพชรพญาไท ซึ่งแนวคิดดังกล่าวได้รับการชื่นชมจากทรงชัย รัตนสุบรรณ และทำยอดเข้าชมรายการดังกล่าวที่ 3 ล้านบาท

นอกจากนี้ ณัฐเดช ยังเคยมีผลงานจัดคู่มวยในการแข่งขันมวยไทย อาทิ ศึกจ้าวมวยไทย ที่เวทีมวยอ้อมน้อย และศึกเพชรยินดี ที่สนามมวยเวทีลุมพินี

ในวันที่ 1 มกราคม พ.ศ. 2556 เขาได้รับการแต่งตั้งจากเวทีมวยราชดำเนินให้เป็นโปรโมเตอร์มวยไทยขณะที่มีอายุได้ 25 ปี นับเป็นโปรโมเตอร์ที่มีอายุน้อยที่สุด ซึ่งในวันที่ 7 กุมภาพันธ์ เขาได้จัดรายการศึกเพชรวิเศษ โดยมีสมรักษ์ คำสิงห์ ขึ้นชกกับจอมโหด เกียรติอดิศักดิ์ และมีคู่ชกสามเอ ไก่ย่างห้าดาวยิม พบโพธิ์แก้ว ฝนจางชลบุรี, แสงมณี ส.เทียนโพธิ์ พบวันชนะ อ.บุญช่วย, น้องโอ๋ ไก่ย่างห้าดาวยิม พบมงคลชัย เพชรสุภาพรรณ, เพชรพนมรุ้ง ว.สังข์ประไพ พบเป็นเอก ศิษย์หนุ่มน้อย รวมถึงยอดวิชา ภ.บุญสิทธิ์ กับสิงห์ดำ เกียรติหมู่ 9 ในรายการเดียวกันนี้

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ณัฐเดชได้ร่วมงานทางการเมืองกับพรรคภูมิใจไทย และลงสมัครสมาชิกสภาผู้แทนราษฎรระบบบัญชีรายชื่อลำดับที่ 27 และชูภาพลักษณ์เป็นผู้ผลักดันและส่งเสริมวงการมวยไทย แต่ไม่ได้รับการเลือกตั้ง เนื่องจากพรรคภูมิใจไทยได้ สส. บัญชีรายชื่อเพียง 12 ที่นั่ง หลังจากนั้นจึงได้กลับไปดำเนินกิจการมวยต่อ

ในช่วงที่วงการมวยไทยหยุดชะงักอันเนื่องมากจากการระบาดของโรคติดเชื้อโคโรนาไวรัส 2019 ณัฐเดชมักออกมาให้ความเห็นเกี่ยวกับการปฏิรูปวงการมวยไทยอยู่บ่อยครั้งผ่านสื่อต่างๆ รวมถึงเป็นตัวแทนโปรโมเตอร์เคลื่อนไหวเพื่อให้เวทีราชดำเนินลดค่าเช่าเวทีเพื่อลดภาระของโปรโมเตอร์ แต่ผู้บริหารของเวทีราชดำเนินไม่สนองตอบ ทำให้ณัฐเดชร่วมกับโปรโมเตอร์ในเครือเพชรยินดีที่เป็นโปรโมเตอร์เวทีราชดำเนิน 2 คน ประกาศลาออกจากการเป็นโปรโมเตอร์ เมื่อวันที่ 24 มิถุนายน พ.ศ. 2563 โดยการแถลงข่าว ณ เพชรยินดีคิงส์ดอม ซอยจรัญสนิทวงศ์ 54 ต่อมาในปี พ.ศ. 2565 ณัฐเดชกลับมาเป็นโปรโมเตอร์เวทีราชดำเนินอีกครั้ง โดยการทาบทามของกลุ่มทุนเอกชนใหม่ที่เข้ามาร่วมบริหารเวทีราชดำเนิน

รางวัลที่ได้รับ
---------------

* รางวัลโปรโมเตอร์ดาวรุ่งยอดเยี่ยมแห่งปี วันนักกีฬายอดเยี่ยมปี 2559

อ้างอิง
-------

1. 1 2 3  ‘โบ๊ท’ ณัฐเดช วชิรรัตนวงศ์ โปรโมเตอร์ ‘เพอร์เฟ็คท์’. **มวยตู้**. ปีที่ 26 ฉบับที่ 1375. วันศุกร์ที่ 25 ม.ค. 2556. ISBN 974909107-8. หน้า 7
2. ↑  "เข้มทั้งแผง - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2013-01-21.
3. ↑  รดน.ตั้ง'​เสี่ย​โบ๊ท' ​โปร​โม​เตอร์​ใหม่
4. ↑  "คอลัมน์มวยสยาม: 3 ค่ายดังลุ้นรางวัลยอดเยี่ยมแห่งปี ชมรมเพื่อน 19". คลังข้อมูลเก่าเก็บจากแหล่งเดิมเมื่อ 2012-07-12. สืบค้นเมื่อ 2013-01-21.
5. ↑  "โบ๊ทย้ำเลือกทำสิ่งดีๆ - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2013-01-21.
6. ↑  "ดร.พงษ์ชื่นชมผลงานโบ๊ทแจ่ม - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2013-01-21.
7. ↑  "น้องโบ๊ทโชว์ผลงาน - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2013-01-21.
8. ↑  "คอลัมน์มวยสยาม: *น้องโบ๊ท*ณัฐเดช วชิรรัตนวงศ์". คลังข้อมูลเก่าเก็บจากแหล่งเดิมเมื่อ 2012-10-08. สืบค้นเมื่อ 2013-01-21.
9. ↑  "Muay Thai 2000 News!! - มวยไทย". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2013-01-21.
10. ↑  "โบ๊ทลั่นมวยรอบซีพี เดือดทุกคู่ - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2013-01-21.
11. ↑  จอมโหด เกทับ สมรักษ์ มีดีแค่ท่าสวย เจอหมัดจัดเต็ม 7 ก.พ.[*ลิงก์เสีย*]
12. ↑  เวทีราชดำเนินตั้ง'ทายาทเสี่ยเน้า'เป็นโปรโมเตอร์ใหม่ - Siamturakij.com
13. ↑  สังเวียนราชดำเนิน เปลี่ยนโปรโมเตอร์ : ข่าวสดออนไลน์
14. ↑  เดิมพัน 6 ล.จอมโหดลั่นน็อกโม้อมตะ คมชัดลึก : กีฬา : ข่าวทั่วไป
15. ↑  สมรักษ์สมใจ ล้างตาจอมโหด 6 ล้าน..
16. ↑  คอลัมน์: เวทีวาที: อาวสานต์อินทรีย์แดง
17. ↑
18. ↑  คอลัมน์: เวที วาที: ทายาทคนมวย
19. ↑  "สองรุมหนึ่ง"
20. ↑  "โบ๊ทเชื่อ"เดชศักดา-รุ่งเพชร"เดือดอีก - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2013-01-21.
21. ↑  'คมพยัคฆ์' เผชิญหน้า 'จังโก้' ขู่ย้ำแค้นน็อกอีกรอบ - ข่าวไทยรัฐออนไลน์
22. ↑  เปิดตัวโปรโมเตอร์วิกแอร์ ลิตเติ้ลโบ๊ท จัดนัดปฐมฤกษ์ 7 ก.พ.[*ลิงก์เสีย*]
23. ↑  'สมรักษ์'ล้างตา'จอมโหด' - Dailyworldtoday
24. ↑  10 คู่เอกเน้นๆ โบ๊ทเปิดโผศึกเพชรวิเศษนัดปฐมฤกษ์ 7 ก.พ. รดน.[*ลิงก์เสีย*]
25. ↑  ""เพชรพนมรุ้ง"ล่า"เป็นเอก" - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-01-18. สืบค้นเมื่อ 2013-01-21.
26. ↑  ""ยอดวิชา"แฉความจริง - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-01-18. สืบค้นเมื่อ 2013-01-21.
27. ↑  สมรักษ์ได้ล้างแค้นจอมโหด วางเงินเดิมพันเพิ่มเป็น 6 ล้าน - กรุงเทพธุรกิจ[*ลิงก์เสีย*]
28. ↑  "ลิตเติ้นโบ๊ท" จัดใหญ่ นัดเปิดตัว 7 ก.พนี้ : SMMOnline.net[*ลิงก์เสีย*]
29. ↑
30. ↑  เพชรยินดี คัมแบ็กราชดำเนิน!!
31. ↑  "ลิตเติ้ลโบ๊ท" ปลื้มโปรฯแห่งปี โชว์เดือด 5 เม.ย.นี้ - SMMSPORT.com

แหล่งข้อมูลอื่น
---------------


วิกิคำคมมีคำคมเกี่ยวกับ ***ณัฐเดช วชิรรัตนวงศ์***

* วิกิมีเดียคอมมอนส์มีสื่อเกี่ยวกับ ณัฐเดช วชิรรัตนวงศ์
* ณัฐเดช วชิรรัตนวงศ์ ที่เฟซบุ๊ก